pythainlp/thai-wiki-dataset-v4 huggingface dataset:
จูลอ อ็อนดราชี

เคานต์ จูลอ อ็อนดราชี แด ชีกแซ็นต์กิราย แอ็ต กร็อซนอโฮร์กอ (8 มีนาคม ค.ศ. 1823 – 18 กุมภาพันธ์ ค.ศ. 1890) เป็นรัฐบุรุษชาวฮังการี ผู้ซึ่งดำรงตำแหน่งนายกรัฐมนตรีฮังการีในระหว่าง ค.ศ. 1867–1871 และรัฐมนตรีว่าการกระทรวงต่างประเทศแห่งจักรวรรดิออสเตรีย-ฮังการีตั้งแต่ ค.ศ. 1871–1879 อ็อนดราชีเป็นพวกอนุรักษนิยม นโยบายระหว่างประเทศของเขาเน้นไปที่การขยายจักรวรรดิไปยังยุโรปตะวันออกเฉียงใต้ ด้วยการสนับสนุนจากสหราชอาณาจักรและเยอรมันและปราศจากความบาดหมางกับจักรวรรดิออตโตมัน เขามองว่ารัสเซียเป็นประเทศคู่แข่งสำคัญ เนื่องจากนโยบายการขยายอิทธิพลต่อพื้นที่ของชาวสลาฟและออร์ทอดอกซ์ เขาไม่ไว้วางใจขบวนการชาตินิยมสลาฟ โดยพิจารณาว่าเป็นภัยคุกคามต่อจักรวรรดิออสเตรีย-ฮังการีที่มีหลากหลายชาติพันธุ์
เขื่อนนเรศวร

เขื่อนนเรศวร เป็นเขื่อนที่ตั้งอยู่ในตำบลพรหมพิราม อำเภอพรหมพิราม จังหวัดพิษณุโลก เป็นเขื่อนทดน้ำโครงสร้างคอนกรีตเสริมเหล็กกั้นแม่น้ำน่าน มีช่องระบายน้ำกว้าง 12.50 เมตร 5 ช่อง เขื่อนสูง 16 เมตร ระดับสันเขื่อน 52.50 เมตร จากระดับน้ำทะเลปานกลาง ความยาว 156 เมตร สามารถระบายน้ำ 1,600 ลูกบาศก์เมตร/วินาที ในส่งน้ำเพื่อนำน้ำไปหล่อเลี้ยงพื้นที่เพาะปลูกสองฝั่งแม่น้ำน่านจำนวนกว่า 150,000 ไร่ ช่วยเหลือเกษตรกรในบริเวณพื้นที่เขตจังหวัดพิษณุโลก พิจิตร และนครสวรรค์ตอนบน
ประวัติ.
ใน พ.ศ. 2518 พระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชดำริให้มีการก่อสร้างโครงการส่งน้ำ และบำรุงรักษาเขื่อนนเรศวรหรือเขื่อนนเรศวร เริ่มก่อสร้างเมื่อ พ.ศ. 2520 แล้วเสร็จใน พ.ศ. 2523
เดิมใช้ชื่อ เขื่อนพิษณุโลก เมื่อสร้างเสร็จแล้วได้รับพระราชทานพระบรมราชานุญาตให้เชิญพระนามาภิไธยสมเด็จพระนเรศวรมหาราช ขนานนามเขื่อนเพื่อเป็นการเทิดพระเกียรติว่า "เขื่อนนเรศวร" พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงยังได้เสด็จพระราชดำเนินไปทรงประกอบพิธีเปิดเขื่อนเมื่อวันที่ 25 กุมภาพันธ์ พ.ศ. 2525
หน่วยยุทธวิธีตำรวจ

หน่วยยุทธวิธีตำรวจ  เป็นหน่วยตำรวจเฉพาะทางที่ได้รับการฝึกพร้อมอุปกรณ์สำหรับรับมือกับสถานการณ์ที่อยู่นอกเหนือความสามารถของหน่วยบังคับใช้กฎหมายทั่วไป เนื่องจากระดับความรุนแรง (หรือความเสี่ยงต่อความรุนแรง) ของสถานการณ์สูง ภารกิจของหน่วยยุทธวิธีตำรวจอาจจะรวมไปถึง: การดำเนินการตรวจค้นตามหมายค้นที่มีความเสี่ยงและการจับกุมบุคคลอันตรายตามหมายจับ จับกุมหรือยุติความรุนแรงจากบุคคลอันตรายหรือบุคคลที่มีอาการความผิดปกติทางจิตที่ติดอาวุธ และแทรกแซงสถานการณ์ที่มีความเสี่ยงสูง เช่น การดวลปืน, การปิดล้อม, การจับตัวประกัน และการก่อการร้าย
คำนิยาม.
หน่วยยุทธวิธีตำรวจ เป็นหน่วยเฉพาะทางที่ประกอบไปด้วยบุคลากรที่ได้รับการคัดเลือกและการฝึกชุดทักษะสำหรับปฏิบัติงานตามหน้าที่ความรับผิดชอบของหน่วย ตามหลักการใช้กำลัง รวมไปถึงกำลังร้ายแรงสำหรับการต่อต้านการก่อการร้าย หน่วยยุทธวิธีตำรวจมียุทโธปกรณ์เฉพาะด้านทั้งของตำรวจและทหารสำหรับปฏิบัติการ และอาจจะได้รับการฝึกเกี่ยวกับทักษะการเจรจาต่อรองในสถานการณ์วิกฤติด้วย
หน่วยยุทธวิธีตำรวจอาจเป็นส่วนหนึ่งของกองกำลังตำรวจภายใต้อำนาจของเจ้าหน้าที่พลเรือน หรือกองกำลังแบบภูธรภายใต้อำนาจของเจ้าหน้าที่พลเรือน (กระทรวงมหาดไทย) หรือกระทรวงกลาโหมที่อาจจะมีสถานะทางการทหาร หน่วยงานอื่น ๆ ของรัฐบาลอาจมีการตั้งหน่วยพิเศษขึ้นมาเพื่อเทียบเคียงกัน มีการฝึก และยุทโธปกรณ์ที่ใกล้เคียงกัน เช่น หน่วยยามชายแดน หน่วยยามฝั่ง ศุลกากร หรือหน่วยทัณฑ์ ทั้งนี้ขึ้นอยู่กับประเทศ
ในสหรัฐ หน่วยยุทธวิธีตำรวจรู้จักกันในชื่อของ หน่วยอาวุธและยุทธวิธีพิเศษ (สวาต) คำนี้มาจากกรมตำรวจฟิลาเดลเฟียและกรมตำรวจลอสแอนเจลิสในช่วงคริสต์ทศวรรษ 1960 ในออสเตรเลีย รัฐบาลกลางใช้คำว่ากลุ่มยุทธวิธีตำรวจ (police tactical group: PTG) ในขณะที่สหภาพยุโรปใช้คำว่าหน่วยแทรกแซงพิเศษสำหรับหน่วยยุทธวิธีตำรวจต่อต้านการก่อการร้ายระดับชาติ
ลักษณะเฉพาะ.
หน่วยยุทธวิธีตำรวจมีความคล้ายคลึงกันกับหน่วยรบพิเศษของกองทัพ เช่น การจัดหน่วย การคัดเลือก การฝึก ยุทโธปกรณ์ และวิธีการในการปฏิบัติการ หน่วยยุทธวิธีตำรวจคล้ายกับหน่วยทหาร ไม่มีความหลากหลายทางเพศ ทำให้มีสมาชิกที่เป็นเพศหญิงน้อย
สำหรับ "ปฏิบัติการต่อต้านการก่อการร้ายบางอย่าง เช่น การช่วยเหลือตัวประกัน มีการกำหนดบทบาท ยุทธวิธี และกองกำลังมาบรรจบกัน เมื่อนำไปใช้กับความขัดแย้งด้วยอาวุธหรือบทบาทตำรวจ" นอกเหนือจากการต่อต้านการก่อการร้ายแล้ว บทบาทของตำรวจและหน่วยทหารยังมีความแตกต่างกัน ในส่วนของหน่วยทหารสามารถส่งผลในการใช้กำลังที่ได้รับอนุญาตสูงสุดเพื่อการรบกับกองกำลังของข้าศึก ในขณะที่หน่วยตำรวจสามารถใช้กำลังเพียงเล็กน้อยให้พอที่จะปราบผู้ต้องสงสัยในคดีอาญา รวมไปถึงการเจรจาต่อรอง
ละแวกะดาม

ละแวกะดาม (ในภาษาเขมรถิ่นไทย), ละแวกะตาม (ในภาษากูย), ละแวกะปู (ในภาษาไทยถิ่นอีสาน) หรือ แกงคั่วปู เป็นอาหารประเภทแกงชนิดหนึ่งของชาวไทยเชื้อสายเขมร และชาวกูย ในแถบภาคตะวันออกเฉียงเหนือตอนล่างหรืออีสานใต้ และพบได้ทางตอนบนของประเทศกัมพูชา แกงชนิดนี้มีลักษณะเป็นแกงน้ำขลุกขลิก มีวัตถุดิบหลักคือ มันปูนา คั่วกับพริกแกงที่ทำจากสมุนไพร สามารถเพิ่มเนื้อสัตว์หรือผักเพื่อเพิ่มโภชนาการได้ ปัจจุบันถือเป็นอาหารหายาก ในประเทศไทยจะนำอาหารชนิดนี้นำเสนอบนโต๊ะอาหารรับแขกในงานราชการ และใช้ไหว้ผีบรรพบุรุษในพิธีแซนโฎนตา ส่วนประเทศกัมพูชาก็นำเสนออาหารชนิดนี้บนโต๊ะอาหารเพื่อรับรองแขกผู้มีเกียรติในพิธีขึ้นเขาพนมกุเลน
ภาคเหนือของประเทศไทย มีอาหารที่ใช้กรรมวิธีเดียวกันแต่มีวัตถุดิบต่างกันเล็กน้อย เรียกว่า "มอบปู" หรือ "มอกปู"
ศัพทมูลวิทยา.
นิภาศักดิ์ คงงาม และคณะ (ม.ป.ป.) "ละแวกะดาม" เป็นภาษาเขมรถิ่นไทย ประกอบด้วยคำว่า "ละแว" แปลว่า การคน กับคำว่า "กะดาม" แปลว่า ปู "ไทยรัฐออนไลน์" (2566) อธิบายว่า "ละแว" แปลว่า แกง หรือ อ่อม กับ "กะดาม" แปลว่า ปู รวมกันมีความหมายว่า "อ่อมปู" ก็ว่า สอดคล้องกับทนงศักดิ์ เลิศพิพัฒน์วรกุล (2566) ที่ระบุว่า "ละแวกะดาม" แปลว่า "แกงคั่วปู" หรือ "หลนปูนา"
ในภาษากูย เรียกแกงชนิดนี้ว่า "ละแวกะตาม" ส่วนภาษาไทยถิ่นอีสาน เรียกว่า "ละแวกะปู"
ส่วนประกอบ.
ส่วนประกอบในการทำละแวกะดาม ประกอบด้วย ปูนา พริกแกง (ทำจากกระเทียม, ข่า, ตะไคร้, กะปิ, พริก, หอมแดง, กระชาย) มีน้ำปลา น้ำมะขามเปียก เป็นเครื่องปรุงรส และสามารถเติมผักหรือเนื้อสัตว์เพิ่มเติมได้ตามต้องการ เช่น ผักแขยง เนื้อไก่ เนื้อหมู ปลาดุก หรือปลาช่อน โดยจะนำปูนาไปล้างแกะกระดอง ขูดเอามันปูไปประกอบอาหาร ส่วนตัวและขาปูไปตำให้ละเอียดแล้วไปคั้นเป็นน้ำสามรอบเอาแต่น้ำไว้ต้มรอให้เดือด (อาจใส่เผือก หรือมะละกอหั่นชิ้นลงไปด้วย) ใส่มันปู จากนั้นนำกระเทียม ข้า ตะไคร้ กะปิ พริก หอมแดง กระชาย มาตำพอแหลกทำเป็นพริกแกงใส่ลงในหม้อ เมื่อเข้ากันดีแล้วก็ปรุงรสด้วยเครื่องปรุงที่มี เช่น น้ำปลา น้ำปลาร้า น้ำมะขามเปียก ใบมะขามอ่อน ผักแขยง ข้าวคั่ว หากไม่ใส่ผักก็ต้มละแวกกะดามให้งวดทำเป็นเครื่องจิ้มได้
ความหลากหลาย.
นิภาศักดิ์ คงงาม และคณะ (ม.ป.ป.) ระบุว่า ละแวกะดาม มีทั้งหมด 4 สูตร แบ่งเป็นในประเทศไทยสองสูตร และประเทศกัมพูชาสองสูตร ดังนี้
ในภาคเหนือของประเทศไทย มีอาหารที่ใกล้เคียงกับละแวกะดาม เรียกว่า "มอบปู" มีเครื่องปรุงรสเพิ่มเติมจากละแวกะดามคือ ใส่ขมิ้นผงและไข่ไก่ลงไปด้วย
วัดไผ่ขอน้ำ

วัดไผ่ขอน้ำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะตูม อำเภอพรหมพิราม จังหวัดพิษณุโลก อยู่ฝั่งแม่น้ำน่านฟากตะวันตก ที่ดินตั้งวัดเนื้อที่ 25 ไร่ 3 งาน 15 ตารางวา และมีที่ธรณีสงฆ์ 1 แปลง เนื้อที่ 17 ไร่ 2 งาน 30 ตารางวา
วัดไผ่ขอน้ำ มีชื่อว่า วัดกุฎีลาย สันนิษฐานว่าเรียกกันตามลักษณะสภาพวัดที่มีกุฏิหลังเล็ก ๆ เรียงรายกันเป็นแถวซึ่งสร้างด้วยอิฐใช้ดินเสริม ตั้งวัดเมื่อ พ.ศ. 2307 ได้รับพระราชทานวิสุงคามสีมาเมื่อ พ.ศ. 2400
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2479 ศาลาการเปรียญ หอสวดมนต์ กุฏิสงฆ์ 7 หลัง เจดีย์ขนาดให่ญ่ศิลปะอยุธยา ตั้งอยู่พระอุโบสถเป็นเจดีย์เหลี่ยมย่อมุมไม้สิบสอง
วัดมีโบราณวัตถุ คือ จิตรกรรมฝาผนังซึ่งเขียนไว้บนแผ่นไม้ เดิมทีเป็นหอสวดมนต์ ปัจจุบันได้ย้ายไปเก็บไว้ที่กุฏิเจ้าอาวาส เขียนเป็นเรื่องพระเวสสันดรชาดก เข้าใจว่าคงเขียนขึ้นในสมัยรัชกาลที่ 4 ยังมีภาพพระบฏ เรื่องพระเวสสันดรชาดก เช่นกัน ซึ่งมีครบทุกกัณฑ์ รวม 13 แผ่น 26 ภาพ ระบุว่าเขียนเมื่อ พ.ศ. 2405
อัสซะมากิยะฮ์

อัสซะมากิยะฮ์  เป็นอาหารปาเลสไตน์ที่มีถิ่นกำเนิดในนครกาซา ซึ่งตามธรรมเนียมจะปรุงในช่วงวันหยุดเช่นอีดิลฟิฏร์ ชื่อมีที่มาจากเครื่องเทศซูแมก
วิธีปรุง.
นำซูแมกบดแช่น้ำแล้วจึงผสมกับทาฮีนี (เมล็ดงาบด) เติมน้ำและแป้งเพิ่มเพื่อเพิ่มความข้น จากนั้นจึงเติมส่วนผสมลงผัดกับผักชาร์ดสับ เนื้อแกะตุ๋นโดยใช้ไฟอ่อน และถั่วลูกไก่ชนิดการ์บันโซ (garbanzo) ปรุงรสด้วยเมล็ดผักชีลาวและพริกที่ผัดกับกระเทียมในน้ำมันมะกอก แล้วจัดใส่ชามพักให้เย็น และใช้ขนมปังพีตาตักรับประทาน
ประวัติ.
เป็นหนึ่งในอาหารที่เก่าแก่ที่สุดในฉนวนกาซา ภูมิภาคลิแวนต์ และครั้งหนึ่งเคยเผยแพร่ในยุโรป อบู อัลมุฏฮะฮาร์ อัลอัซดี  นักเขียนในคริสต์ศตวรรษที่ 9 กล่าวถึงอัสซะมากิยะฮ์และอาหารอื่น ๆ ในผลงานของเขา "ฮิกายัต อบี อัลกาซิม อัลบัฆดาดี"  ต่อมามีการอ้างถึงในตำราอาหาร "กิตะอบ์ อัฏเฎาะบีห์"  ของ มุฮัมมัด บิน อัลฮะซัน อัลบัฆดาดี  ใน ค.ศ. 1226 ซึ่งต้นฉบับของหนังสือเล่มนี้ถูกเก็บไว้ที่ห้องสมุดซิวเลย์มานีเย  ในอิสตันบูล
ในหนังสือ "ตาคุยนุม ซานิตาติส"  เขียนโดยแพทย์ชาวอาหรับ อิบน์ บุฏลาน  ใน ค.ศ. 1533 มีการกล่าวถึงอัสซะมากิยะฮ์ในชื่อ ซูมาเคเรีย และ รูมาเนีย
หน่วยยุทธวิธีตำรวจ (แก้ความกำกวม)

หน่วยยุทธวิธีตำรวจ  เป็นหน่วยตำรวจที่ได้รับการฝึกฝนมาเป็นอย่างดี มีการจัดการเชิงกลยุทธ์และแก้ไขสถานการณ์ที่มีความเสี่ยงสูง รวมถึงเหตุการณ์การก่อการร้าย
หน่วยยุทธวิธีตำรวจ อาจหมายถึง:
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เคย์เดน คาร์เตอร์

อัลลิสซา ลิน "เลซีย์" เลน (เกิด 20 พฤษภาคม 1988) เป็นนักมวยปล้ำอาชีพชาวอเมริกัน ปัจจุบันเธอเซ็นสัญญากับ WWE ภายใต้ชื่อ เคย์เดน คาร์เตอร์ เป็นแชมป์แท็กทีมหญิง WWE ร่วมกับ Katana Chance และเป็นแชมป์แท็กทีมหญิง NXT 1 สมัยที่ครองตำแหน่งยาวนานที่สุดในประวัติศาสตร์ของตำแหน่งนี้ พวกเธอยังเป็นแท็กทีมหญิงทีมแรกที่คว้าแชมป์แท็กทีมหญิงทั้ง WWE และ NXT
ลีกเอิง ฤดูกาล 2023–24

ลีกเอิง ฤดูกาล 2023–24  เป็นฤดูกาลที่ 86 นับตั้งแต่การก่อตั้งในฤดูกาล 1932–33 โดยเริ่มต้นฤดูกาลเมื่อวันที่ 11 สิงหาคม ค.ศ. 2023 และสิ้นสุดเมื่อวันที่ 18 พฤษภาคม ค.ศ. 2024. การตกชั้นเพลย์ออฟจะลงเล่นในวันที่ 30 พฤษภาคม และ 2 มิถุนายน ค.ศ. 2024. ปารีแซ็ง-แฌร์แม็ง คือแชมป์เก่าสองสมัยติดต่อกัน.
ทีม.
ทั้งหมดสิบแปดทีมจะเข้าร่วมในฤดูกาล 2023–24 ของลีกเอิง. ในเดือนมิถุนายน ค.ศ. 2021, แอลแอฟเป ได้รับการโหวตอย่างท่วมท้นในสมัชชาใหญ่ให้เซ็นสัญญาลีกเอิง กลับไปเป็น 18 สโมสรสำหรับฤดูกาล 2023–24 โดยตกชั้นสี่ทีมและเลื่อนชั้นขึ้นมาสองทีมจาก ลีกเดอ หลังจาก ฤดูกาล 2022–23.
การเปลี่ยนแปลง.
เลออาฟวร์ และ แม็ส (ที่เลื่อนชั้นกลับมาสู่ลีกสูงสุดหลังจากห่างหายไป 14 ปีและหนึ่งปี) ได้รับการเลื่อนชั้นหลังจากจบอันดับที่หนึ่งและสองใน ลีกเดอ ฤดูกาล 2022–23 ตามลำดับ แทนที่ โอแซร์, อาฌักซิโอ (ทั้งคู่ตกชั้นหลังจากหนึ่งปีในลีกสูงสุด ตามลำดับ), ทรัว และ อ็องเฌ (ทั้งสองทีมตกชั้นสองและแปดปีในลีกสูงสุดตามลำดับ) ถูกตกชั้นไป ลีกเดอ ฤดูกาล 2023–24.
 "ณ วันที่ 30 มีนาคม ค.ศ. 2024"
สถิติประจำฤดูกาล.
แฮท-ทริคส์.
4 
ตกชั้น เพลย์ออฟ.
ฤดูกาล 2023–24 จะจบลงด้วยการเล่นเพลย์ออฟการตกชั้นระหว่างทีมลีกเอิงอันดับที่ 16 และทีมผู้ชนะในรอบรองชนะเลิศของ ลีกเดอ รอบเพลย์ออฟด้วยการเผชิญหน้าสองเลก.
คาตานะ แชนซ์

เคซี เอสเธอร์ กาตันซาโร (เกิด 14 มกราคม 1990) เป็นนักมวยปล้ำอาชีพ นักกายกรรม และนักกรีฑาทางโทรทัศน์ชาวอเมริกัน ปัจจุบันเธอเซ็นสัญญากับ WWE ภายใต้ชื่อ คาตานะ แชนซ์ เธอเป็นครึ่งหนึ่งของแชมป์แท็กทีมหญิง WWE ร่วมกับเคย์เดน คาร์เตอร์ และเป็นแชมป์แท็กทีมหญิง NXT 1 สมัยร่วมกับคาร์เตอร์ โดยทำสถิติครองตำแหน่งยาวนานที่สุดในประวัติศาสตร์ของตำแหน่งนี้ พวกเธอยังเป็นแท็กทีมหญิงคนแรกที่คว้าแชมป์แท็กทีมหญิงทั้ง WWE และ NXT
ก่อนมา WWE เธอได้ลงแข่งขันในรายการกีฬาทางโทรทัศน์ American Ninja Warrior และกลายเป็นผู้หญิงคนแรกที่สำเร็จหลักสูตร City Qualifiers และเป็นผู้หญิงคนแรกที่สำเร็จหลักสูตร City Finals
มานี มณีวรรณ

มานี มณีวรรณ (ชื่อเกิด ศศิธร ทรัพย์ประภา; พ.ศ. 2480 – 3 กรกฎาคม พ.ศ. 2552) เป็นนักแสดงและนักร้องชาวไทย มีชื่อเสียงจากบทบาท "ดาวยั่ว" เธอเป็นนักแสดงไทยคนที่ 23 ที่ได้ประทับรอยมือและรอยเท้าบนลานดาราของหอภาพยนตร์ (องค์การมหาชน) ในวันที่ 19 ตุลาคม พ.ศ. 2551
มานีเกิดและเติบโตที่จังหวัดเชียงใหม่ เธอสำเร็จมัธยมศึกษาตอนปลายจากโรงเรียนการช่างสตรีเชียงใหม่ และรับราชการทหารสังกัดพลาธิการทหารบกเชียงใหม่เป็นเวลา 2 ปี มานีเริ่มเป็นนักร้องไนต์คลับที่กรุงเทพมหานคร โดยได้รับอิทธิพลการร้องมาจากนักร้องเพลงลูกกรุง รวงทอง ทองลั่นทม เธอบันทึกเพลงที่ประสบความสำเร็จคือเพลง "จุดเทียนเวียนวน" ที่ต่อมาได้บันทึกเสียงร่วมกับนักร้อง อดุลย์ กรีน และเพลง "จดหมายรักจากเมียเช่า" ที่ประพันธ์โดยนักเขียน อาจินต์ ปันจพรรค์
ในปี พ.ศ. 2508 มานีได้แสดงภาพยนตร์เรื่อง "เงิน เงิน เงิน" ซึ่งเป็นการแสดงครั้งแรกของเธอจากการถูกเชิญชวนให้เข้าฉากเต้นระบำกับล้อต๊อก แต่ภาพยนตร์เรื่องแรกที่เข้าฉายคือ "เดือนร้าว" ที่เธอแสดงในภายหลัง ในปีถัดมาเธอมีผลงานละครโทรทัศน์และภาพยนตร์ในบทบาทสมทบหลายเรื่อง โดยภาพยนตร์ที่มีฟิล์มหลงเหลืออยู่ เช่น "พระอภัยมณี" (2509) "5 พยัคฆ์สาว" (2510) "พรายพิศวาส" (2511) "ผาเวียงทอง" (2516) "ครูสมศรี" (2529) และภาพยนตร์เรื่องสุดท้ายที่เธอแสดง "ตลุยโรงหมอ" (2531) มานีเสียชีวิตในวันที่ 3 กรกฎาคม พ.ศ. 2552 ที่จังหวัดเชียงใหม่
ซิก้า อี โอส คามาเลโอเอส

ซิก้า อี โอส คามาเลโอเอส  เป็นการ์ตูนทีวีแอนิเมชันของประเทศบราซิล ออกอากาศทางช่องทีวี บราซิล สร้างโดย อารี นิโคโลซี ฉายตอนแรกเมื่อวันที่ 21 เมษายน ค.ศ. 2014 ถึงวันที่ 31 มกราคม ค.ศ. 2017
การออกอากาศ.
การ์ตูนฉายรอบปฐมทัศน์เมื่อวันที่ 21 เมษายน ค.ศ. 2014 ในช่องทีวี บราซิล กับ 13 ตอน ฤดูกาลที่ 2 ฉายรอบปฐมทัศน์เมื่อวันที่ 17 มกราคม ค.ศ. 2017
เบียร์คริสต์มาส

เบียร์คริสต์มาส  เป็นเบียร์ตามฤดูกาลที่ผลิตสำหรับบริโภคในวันคริสต์มาส มักมีความแรงมากและแต่งรสด้วยส่วนผสมหลากหลาย เช่น อบเชย เปลือกส้ม กานพลู และวานิลลา
เค้กกษัตริย์

เค้กกษัตริย์  หรือ เค้กสามกษัตริย์  เป็นเค้กที่มีความเกี่ยวข้องกับหลายประเทศที่มีวันสมโภชพระคริสต์แสดงองค์ รูปร่างและส่วนผสมของเค้กกษัตริย์มีความแตกต่างกันออกไป แต่ส่วนใหญ่ด้านในเค้กจะซ่อนแฟฟว์ (แปลตรงตัว#เปลี่ยนทาง 'ถั่วปากอ้า') อย่างจุลประติมากรรมที่มักกล่าวกันว่าเป็นสิ่งแสดงแทนพระกุมารเยซู หลังจากตัดเค้กแล้ว ใครก็ตามที่ได้แฟฟว์จะเป็นผู้ชนะรางวัล แฟฟว์สมัยใหม่สามารถทำจากวัตถุดิบอื่น ๆ และสามารถเป็นสิ่งแสดงแทนของวัตถุและบุคคลได้หลากหลาย
พิพิธภัณฑ์ชาและกาแฟบรามาห์

พิพิธภัณฑ์ชาและกาแฟบรามาห์  เป็นพิพิธภัณฑ์ที่ตั้งอยู่ทางใต้ของกรุงลอนดอน สหราชอาณาจักร เป็นพิพิธภัณฑ์แห่งแรกของโลกที่อุทิศให้กับประวัติศาสตร์ของชาและกาแฟ ครอบคุลมช่วงเวลา 400 ปีของประวัติศาสตร์การค้าและสังคมของเครื่องดื่มทั้งสองชนิด ตั้งแต่การเข้ามาในทวีปยุโรปจากทวีปแอฟริกาและตะวันออกไกล 
พิพิธภัณฑ์ก่อตั้งโดยเอ็ดเวิร์ด บรามาห์ (Edward Bramah) ในปี พ.ศ. 2535 ภายหลังจากที่บรามาห์เริ่มมีความคิดสร้างพิพิธภัณฑ์ไป 40 ปี เดิมพิพิธภัณฑ์ตั้งอยู่ที่ท่าเรือบัตเลอร์ แล้วย้ายไปอยู่ที่ 40 ถนนเซาท์วาร์กในเขตรหัสไปรษณีย์เอสอี 1 ใกล้กับสถานีสะพานลอนดอนและตลาดโบโร ที่นี่พิพิธภัณฑ์และร้านน้ำชาเปิดทำการทุกวันโดยมีบริการกาแฟและชา
เอ็ดเวิร์ด บรามาห์เสียชีวิตขณะอายุ 76 ปีที่เมืองไครต์เชิร์ช เทศมณฑลดอร์เซต เมื่อวันที่ 15 มกราคม พ.ศ. 2551 ระหว่างที่บรามาห์ป่วยอยู่ก็อยู่ระหว่างเขียนหนังสือชื่อ "Britain's Tea Heritage" พิพิธภัณฑ์ชาและกาแฟบรามาห์ปิดทำการในปีเดียวกันนั้น มีแผนจะพัฒนาพิพิธภัณฑ์ใหม่หรืออาจจะย้ายที่ตั้ง แต่ก็ไม่ได้กลับมาเปิดทำการอีกเลย
ซูเปอร์ไคด์

ซูเปอร์ไคด์  เป็นบอยแบนด์สัญชาติเกาหลีใต้ ก่อตั้งโดยดีพสตูดิโอเอนเตอร์เทนเมนต์ ซูเปอร์ไคด์เปิดตัวเมื่อวันที่ 20 มิถุนายน ค.ศ. 2022 พร้อมด้วยดิจิทัลซิงเกิลชื่อ "PlaySuperkind: Apply for a Beta Test" เดิมกลุ่มประกอบด้วยสมาชิกห้าคน ได้แก่ ยูจีน, จีออน, แดมอน, เซจิน และ ซีโอ ส่วนซึงและเจดีวีได้เข้าร่วมกลุ่มไม่กี่เดือนหลังจากเดบิวต์
เลิศศิลา ชุมแพทัวร์

เลิศศิลา มวยไทย ไอยาริน (22 ตุลาคม พ.ศ. 2524 –) เป็นนักมวยไทยชาวไทย เขาเป็นแชมป์โลกมวยไทยหลายสมัย (จากสภามวยไทยโลก, สภามวยโลก, อู่หลินเฟิง, สหพันธ์มวยไทยอาชีพโลก, ดับเบิลยูซีเคมวยไทย) และแชมป์สนามมวยราชดำเนินสามสมัยในสามรุ่นน้ำหนัก นอกจากนี้ เขายังเป็นแชมป์โลกคิกบอกซิง
ประวัติ.
เขาเริ่มฝึกมวยไทยครั้งแรกเมื่ออายุ 7 ขวบภายใต้การดูแลของบิดา และขึ้นชกครั้งแรกในปีเดียวกันนั้น เลิศศิลาย้ายไปกรุงเทพเมื่ออายุ 12 ปี เพื่อประกอบอาชีพมวยไทยอาชีพ โดยฝึกที่จ๊อกกี้ยิมซึ่งสร้างนักสู้ระดับตำนานมากมาย เช่น แสนชัย, สมรักษ์ คำสิงห์, ศิลปะไทย และโรเล็กซ์ แก่นนรสิงห์ โดยเลิศศิลาได้ลงแข่งมาแล้วนับครั้งไม่ถ้วนที่สนามมวยเวทีลุมพินีและสนามมวยราชดำเนินที่มีชื่อเสียง กระทั่งคว้าแชมป์โลกมวยไทยราชดำเนินอันทรงเกียรติในรุ่นน้ำหนักที่แตกต่างกันสามรุ่น ครั้นใน พ.ศ. 2558 เลิศศิลาได้ย้ายไปฝึกซ้อมที่ภูเก็ตท็อปทีม
นอกจากการต่อสู้แล้ว เลิศศิลายังชอบเล่นฟุตบอล, ฟังเพลง และร้องคาราโอเกะ
รูปแบบการต่อสู้.
เลิศศิลาพัฒนารูปแบบของเขาผ่านการฝึกฝนมายาวนานในจ๊อกกี้ยิม ซึ่งบรรดานักมวยของที่นี่ได้รับการฝึกให้มีความรวดเร็ว, หลบหลีกลื่นเหมือนปลาไหล และเน้นด้านเทคนิค เลิศศิลาอธิบายว่าเขาชอบผสมผสานมวยไทยกับเทคนิคที่เขาเห็นในศิลปะการต่อสู้อื่น ๆ เช่น เทควันโด, คาราเต้ และมวยสากล เลิศศิลาไม่จริงจังกับการต่อสู้จนเกินไป, ไม่สนใจแพ้ชนะ แต่ชอบสนุกด้วยการเหน็บแนม, ให้คู่ต่อสู้คาดเดา, ทำให้โกรธจนเสียสมาธิระหว่างต่อสู้ ทั้งนี้ ผู้คนต่างเรียกเลิศศิลาว่า "ปลาไหลใส่สเก็ต" เพราะการหลบหลีกลื่นเหมือนปลาไหล เลิศศิลาเก่งมากในการนำลูกถีบและการเคลื่อนที่ของศีรษะมาใช้ในการป้องกัน โดยเฉพาะอย่างยิ่งการโต้กลับลูกเตะที่เหมือนฟ้าแลบและระเบิดของคู่ต่อสู้
อ้าวจุ๋น

อ้าวจุ๋น หรือ โฮจุ้น หริอ โฮจุ๋น (เสียชีวิต 12 สิงหาคม ค.ศ. 256) มีชื่อในภาษาจีนกลางว่า หู จุน  เป็นขุนพลของรัฐวุยก๊กในยุคสามก๊กของจีนและเป็นคนสนิทของสุมาอี้ เข้าร่วมในการทัพต้านการบุกขึ้นเหนือของจูกัดเหลียง, การบุกเลียวตั๋งของสุมาอี้, ยุทธการที่ตังหิน, การปราบกบฏบู๊ขิวเขียมและบุนขิม เป็นต้น
ประวัติ.
อ้าวจุ๋นเป็นชาวอำเภอหลินจิง (臨涇縣 "หลินจิงเซี่ยน") เมืองฮันเต๋ง (安定郡 "อานติ้งจฺวิ้น") ซึ่งปัจจุบันคืออำเภอเจิ้น-ยฺเหวียน มณฑลกานซู่
ในปี ค.ศ. 233 หูเป๋าจฺวีจือจื๋อ (胡薄居姿職) ประมุขชนเผ่าซฺยงหนูที่อยู่บริเวณแนวชายแดนเมืองฮันเต๋งได้ก่อกบฏ สุมาอี้ส่งอ้าวจุ๋นและคนอื่น ๆ ยกไปโจมตีและปราบปรามกบฏเป็นผลสำเร็จ 
ในปี ค.ศ. 234 สุมาอี้ส่งอ้าวจุ๋นไปร่วมสนับสนุนกุยห้วยในการต้านการบุกของจูกัดเหลียง
ในปี ค.ศ. 238 กองซุนเอี๋ยนแห่งเลียวตั๋งก่อกบฏ อ้าวจุ๋นเป็นขุนพลใต้บังคับบัญชาของสุมาอี้ในการปราบกองซุนเอี๋ยน อ้าวจุ๋นโจมตีและเอาชนะปีเอี๋ยนและเอียวจอ ขุนพลของกองซุนเอี๋ยน
ในปี ค.ศ. 251 สุมาสูขึ้นมามีอำนาจในราชสำนักวุยก๊ก อ้าวจุ๋น รวมถึงจูกัดเอี๋ยน บู๊ขิวเขียม อองซอง และต้านท่ายต่างรักษาเขตรับผิดชอบของตน
ในปี ค.ศ. 252 ฤดูหนาวเดือน 11 อ้าวจุ๋นพร้อมด้วยอองซอง บู๊ขิวเขียม และคนอื่น ๆ รบชนะทัพง่อก๊ก แต่ในเดือน 12 ปีเดียวกัน ทั้งหมดพ่ายแพ้ให้กับจูกัดเก๊กขุนพลง่อก๊ก 
ในปี ค.ศ. 255 อ้าวจุ๋นได้รับการเลื่อนขั้นเป็นขุนพลพิทักษ์ (衛將軍 "เว่ย์เจียงจฺวิน") จากความดีความชอบในการมีส่วนร่วมในการปราบกบฏบู๊ขิวเขียมและพวก
อ้าวจุ๋นเสียชีวิตในวันที่ 12 สิงหาคม ค.ศ. 256 หลังจากที่เสียชีวิต อ้าวจุ๋นได้รับการเลื่อนขั้นย้อนหลังให้เป็นขุนพลทหารม้าและรถรบ (車騎將軍 "เชอฉีเจียงจฺวิน") และได้รับสมัญญานามว่า อินมี่โหว (陰密侯)
ครอบครัว.
อ้าวจุ๋นมีบุตรชาย 6 คน ได้แก่ หู กว่าง (胡廣), เฮาหุน (胡奮 "หู เฟิ่น"), เฮาเหลก (胡烈 "หู เลี่ย"), หู ฉี่ (胡岐) และบุตรชายอีก 2 คนที่ไม่ปรากฏชื่อ
หู กว่างมีตำแหน่งเป็นนายทหารม้ามหาดเล็ก (散騎常侍 "ซ่านฉีฉางชื่อ") และเสนาบดีเจ้ากรมมหาดเล็ก (少府 "เฉาฝู่") บุตรชายของหู กว่างชื่อ หู สี่ (胡喜) มีตำแหน่งเป็นข้าหลวงมณฑลเลียงจิ๋ว (涼州刺史 "เหลียงโจวชื่อฉื่อ") และนายพันป้องกันชนเผ่าเกี๋ยง (護羌校尉 "ฮู่เชียงเซี่ยวเว่ย์")
เฮาหุนมีตำแหน่งเป็นขุนพลทหารม้าและรถรบ (車騎將軍 "เชอฉีเจียงจฺวิน") ในยุคราชวงศ์จิ้นตะวันตก บุตรสาวของเฮาหุนชื่อหู ฟาง (胡芳) เป็นสนมของจักรพรรดิสุมาเอี๋ยน (จิ้นอู่ตี้)
เฮาเหลกมีตำแหน่งเป็นข้าหลวงมณฑลฉินโจว (秦州刺史 "ฉินโจวชื่อฉื่อ") บุตรชายของเฮาเหลกชื่อเฮาเกียน (胡淵 "หู เยฺวียน")
หู ฉี่มีตำแหน่งเป็นข้าหลวงมณฑลเป๊งจิ๋ว (并州刺史 "ปิงโจวชื่อฉื่อ")
วัดมหาโพธิ (พุกาม)

วัดมหาโพธิ ([məhà bɔ́dḭ t͡ɕáʊ̯ɰ̃]) เป็นวัดพุทธในพุกาม ประเทศพม่า สร้างขึ้นโดยพระเจ้าไชยสิงขะ ได้ต้นแบบมาจากมหาโพธิวิหาร รัฐพิหาร ประเทศอินเดีย#เปลี่ยนทาง วัดแห่งนี้สร้างขึ้นในรูปแบบสถาปัตยกรรมสมัยคุปตะ และมีหอสามเหลี่ยมขนาดใหญ่มีช่องหลายช่องบรรจุพระพุทธรูปกว่า 450 องค์ วัดแห่งนี้รอดพ้นจากแผ่นดินไหวในพุกามเมื่อ ค.ศ. 1975 และได้รับการซ่อมแซมในปีต่อ ๆ มา
วัดนะลองจ้อง

วัดนะลองจ้อง ([naʔ.l̥àʊ̯ɰ̃ t͡ɕáʊ̯ɰ̃]; #เปลี่ยนทาง) เป็นวัดฮินดู อุทิศแด่พระวิษณุ วัดแห่งนี้ตั้งอยู่ภายในกำแพงเมืองเก่าพุกาม
วัดนะลองจ้องอยู่ทางตะวันตกของวัดตะบะญุ และเป็นวัดฮินดูเพียงไม่กี่แห่งที่เหลืออยู่ในพุกาม วัดนะลองจ้องเป็นหนึ่งในวัดที่เก่าแก่ที่สุดในพุกาม และสร้างขึ้นในคริสต์ศตวรรษที่ 11 รัชสมัยของพระเจ้าอโนรธามังช่อ นักประวัติศาสตร์บางส่วนเชื่อว่าวัดแห่งนี้สร้างขึ้นในคริสต์ศตวรรษที่ 10 รัชสมัยของกษัตริย์ญองอู้ ซอยะฮ่าน เดิมทีวัดนี้สร้างขึ้นโดยชาวฮินดูพม่าเชื้อสายอินเดีย ในคริสต์ศตวรรษที่ 11 รวมถึงวาณิชและพราหมณ์ที่รับใช้กษัตริย์ โครงสร้างเดิมหลายแห่งของวัดหายไป แม้ว่าห้องโถงใหญ่จะยังคงอยู่ก็ตาม เดิมทีวัดแห่งนี้ประดิษฐานรูปพระวิษณุอวตารอยู่ อย่างไรก็ตามปัจจุบันเหลือเพียงเจ็ดรูปเท่านั้น วัดอิฐแห่งนี้ถูกโดดเดี่ยวและไม่ได้รับการซ่อมแซมเป็นเวลาหลายปี โดยได้รับความเสียหายจากแผ่นดินไหว
วัดตั้งอยู่บนผังสี่เหลี่ยมจัตุรัส โดยด้านบนลดหลั่นสูงชัน อาจถูกสร้างขึ้นโดยช่างฝีมือชาวอินเดียที่เข้ามาในพุกามช่วงคริสต์ศตวรรษที่ 10 เนื่องจากเป็นวัดที่เก่าแก่ที่สุดในพุกาม รูปแบบของวัดจึงได้มีอิทธิพลและเป็นแรงบันดาลใจให้กับโครงสร้างทางพุทธศาสนาอื่น ๆ อีกมากมายที่ตามมา อีกตำนานเล่าว่าวัดแห่งนี้สร้างขึ้นเพื่อเก็บ "นะ" ทั้งหมดจากวัดอื่น ๆ เพื่อที่พุทธศาสนาจะได้สถาปนาขึ้นในอาณาจักรพุกาม
วัดมาตุคุณาราม

วัดมาตุคุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระโสม อำเภอตะกั่วทุ่ง จังหวัดพังงา
วัดมาตุคุณาราม สร้างขึ้นเมื่อราว พ.ศ. 2330–2340 โดยพระยาโลหะภูมิพิสัย (ขุนดำ ณตะกั่วทุ่ง) เป็นผู้สร้าง เพื่อตอบแทนคุณมารดา จึงมีนามว่า "วัดมาตุคุณาราม" แต่ชาวบ้านนิยมเรียกว่า วัดใหม่ เพราะสร้างขึ้นใหม่คู่กับวัดเก่าหรือวัดบูรณารามที่มีอยู่เดิม ซึ่งบางคนเรียกว่า วัดหน้าเมือง วัดมาตุคุณารามได้รับการอุปถัมภ์บำรุงเป็นอย่างดีจากตระกูล ณ ตะกั่วทุ่ง 3 ชั่วอายุคนติดต่อกันมา คือ พระตะกั่วทุ่ง (ขุนดำ) พระตะกั่วทุ่ง (ถิน) พระตะกั่วทุ่งอ่อน (อ่อน) สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2335 ได้รับพระราชทานวิสุงคามสีมาเมื่อ พ.ศ. 2450 เขตวิสุงคามสีมา กว้าง 13 เมตร ยาว 28 เมตร ทางด้านการศึกษาวัดได้เปิดสอนปริยัติธรรมตั้งแต่ พ.ศ. 2520 และได้จัดให้มีห้องสมุดสำหรับประชาชนทั่วไปด้วย กรมศิลปากรได้ประกาศขึ้นทะเบียนโบราณสถานวัดมาตุคุณาราม วันที่ 18 ธันวาคม พ.ศ. 2539
อาคารเสนาสนะที่สำคัญ ได้แก่ อุโบสถก่ออิฐถือปูน มีมุขด้านหน้าและด้านหลัง ประตูประดับลวดลายปูนปั้นรูปวงโค้งแสดงอิทธิพลศิลปะตะวันตก หลังคาเครื่องไม้ทรงจั่วซ้อนกัน 2 ชั้น มุงด้วยกระเบื้องดินเผา ไม่มีช่อฟ้า ใบระกา หางหงส์ ภายในอุโบสถประดิษฐานกลุ่มพระพุทธรูปปูนปั้นโบราณศิลปะพื้นถิ่นภาคใต้ มีพระประธานปางปาลิไลยก์ ขนาบข้างด้วยพระพุทธรูปปางมารวิชัยและปางสมาธิ รอบอุโบสถมีใบเสมา ทำเป็นรูปสี่เหลี่ยมทรงดอกบัวตูม และมีเจดีย์ย่อมุมไม้สิบสอง
วัดกู-บเยาะจี้

วัดกู-บเยาะจี้ เป็นวัดพุทธตั้งอยู่ในหมู่บ้านมยี่นกะบา ตอนใต้ของพุกาม ประเทศพม่า สร้างเมื่อ ค.ศ. 1113 โดยเจ้าชายยาซะโกนมา ไม่นานหลังการสวรรคตของพระราชบิดา พระเจ้าจานซิต้าแห่งราชวงศ์พุกาม วัดมีความโดดเด่นด้วยเหตุผลสองประการ ประการแรกมีจิตรกรรมฝาผนังจำนวนมากที่ได้รับการอนุรักษ์ไว้เป็นอย่างดีบนผนังภายใน ซึ่งเป็นภาพวาดต้นฉบับเก่าแก่ที่สุดที่พบในพุกาม จิตรกรรมฝาผนังทั้งหมดมีคำบรรยายด้วยหมึกที่เขียนด้วยภาษามอญโบราณ ซึ่งถือเป็นตัวอย่างแรกสุดของการใช้ภาษาในพม่า ประการที่สอง วัดนี้ตั้งอยู่ทางทิศตะวันตกของเมียเซดี ซึ่งพบจารึกเมียเซดี จารึกหินสองหลักที่จารึกด้วยภาษาโบราณของเอเชียตะวันออกเฉียงใต้สี่ภาษาได้แก่ ภาษาบาลี, ภาษามอญโบราณ, ภาษาพม่าโบราณ, และภาษาปยู จึงมักถูกเปรียบเปรยว่าเป็นศิลาโรเซตตาแห่งพม่า ซึ่งมีความสำคัญทั้งในด้านประวัติศาสตร์และภาษาศาสตร์ เป็นกุญแจสำคัญในการถอดรหัสภาษาปยู
วัดพัฒนาป่าไม้

วัดพัฒนาป่าไม้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดกระทิง อำเภอสนามชัยเขต จังหวัดฉะเชิงเทรา ปัจจุบันพระอธิการชำนาญ ฉนฺทธมฺโม เป็นเจ้าอาวาส เป็นวัดที่ตั้งอยู่ไกลชุมชน บริเวณวัดกว้างขวาง สงบเงียบ รอบ ๆ บริเวณวัดจะมีสวนยางพาราล้อมรอบ
วัดพัฒนาป่าไม้ได้รับการจัดตั้งเป็นวัดที่ถูกต้องจากกรมการศาสนา เมื่อวันที่ 19 กุมภาพันธ์ พ.ศ. 2542
วัดพัฒนาป่าไม้ มีอาคารเสนาสนะ ศาลาการเปรียญกว้าง 17 เมตร ยาว 29 เมตร สร้างเมื่อ พ.ศ. 2518 ศาลาอเนกประสงค์กว้าง 14 เมตร ยาว 24 เมตร สร้างเมื่อ พ.ศ. 2534 เป็นอาคารคอนกรีตเสริมเหล็ก และกุฏิสงฆ์จำนวน 3 หลัง เป็นอาคารไม้
ปีเอี๋ยน

ปีเอี๋ยน มีชื่อในภาษาจีนกลางว่า เปย์ เหยี่ยน  เป็นขุนพลใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน
ประวัติ.
ในปี ค.ศ. 238 หลังจากกองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 "เหลียวตงจฺวิ้น") และตั้งตนเป็นเอียนอ๋อง (燕王 "เยียนหวาง") ราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน กองซุนเอี๋ยนจึงส่งปีเอี๋ยน เอียวจอ และคนอื่น ๆ ให้คุมทัพหลักของเลียวตั๋งไปตั้งค่ายอยู่ที่เลียวซุน (遼隧 "เหลียวซุ่ย"; ใกล้กับนครไห่เฉิง มณฑลเหลียวหนิงในปัจจุบัน) เพื่อรับมือสุมาอี้ ปีเอี๋ยนและคนอื่น ๆ ถูกโฮจุ้นขุนพลวุยก๊กใต้บังคับบัญชาของสุมาอี้โจมตีจนแตกพ่าย 
สุมาอี้ลอบนำทัพหลักของวุยก๊กเข้าโจมตีเซียงเป๋ง (襄平 "เซียงผิง"; นครหลวงของเลียวตั๋ง ปัจจุบันคือนครเหลียวหยาง) ปีเอี๋ยนและคนอื่น ๆ จึงจำต้องล่าถอยกลับไปช่วยเซียงเป๋ง เมื่อทัพของสุมาอี้มาถึงเขาซิวสาน (首山 "โฉ่วชาน") ภูเขาทางตะวันตกของเซียงเป๋ง ปีเอี๋ยนก็ถูกส่งมารับศึกอีกครั้งแต่ก็พ่ายแพ้ ขณะที่สุมาอี้นำทัพวุยก๊กล้อมเซียงเป๋ง ในช่วงเวลานั้นเอียวจอและคนอื่น ๆ ก็ออกมายอมจำนนต่อสุมาอี้ แต่ไม่มีการระบุแน่ชัดว่าปีเอี๋ยนว่าออกมายอมจำนนพร้อมกับเอียวจอหรือไม่ และภายหลังก็ไม่มีการกล่าวถึงปีเอี๋ยนอีก
ในนิยาย"สามก๊ก".
ในนวนิยายอิงประวัติศาสตร์เรื่อง"สามก๊ก"ในศตวรรษที่ 14 ปีเอี๋ยนท้าแฮหัวป๋าขุนพลใต้บังคับบัญชาของสุมาอี้ให้เข้ารบตัวต่อตัวกับตนระหว่างการรบที่เขาซิวสาน ปีเอี๋ยนถูกแฮหัวป๋าฟันตกม้าตาย
เอียวจอ

เอียวจอ มีชื่อในภาษาจีนกลางว่า หยาง จั้ว  เป็นขุนพลใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน
ประวัติ.
ในปี ค.ศ. 238 หลังจากกองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 "เหลียวตงจฺวิ้น") และตั้งตนเป็นเอียนอ๋อง (燕王 "เยียนหวาง") ราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน กองซุนเอี๋ยนจึงส่งเอียวจอ ปีเอี๋ยน และคนอื่น ๆ ให้คุมทัพหลักของเลียวตั๋งไปตั้งค่ายอยู่ที่เลียวซุน (遼隧 "เหลียวซุ่ย"; ใกล้กับนครไห่เฉิง มณฑลเหลียวหนิงในปัจจุบัน) เพื่อรับมือสุมาอี้ เอียวจอและคนอื่น ๆ ถูกโฮจุ้นขุนพลวุยก๊กใต้บังคับบัญชาของสุมาอี้โจมตีจนแตกพ่าย 
สุมาอี้ลอบนำทัพหลักของวุยก๊กเข้าโจมตีเซียงเป๋ง (襄平 "เซียงผิง"; นครหลวงของเลียวตั๋ง ปัจจุบันคือนครเหลียวหยาง) เอียวจอและคนอื่น ๆ จึงจำต้องล่าถอยกลับไปช่วยเซียงเป๋ง ขณะที่สุมาอี้นำทัพวุยก๊กล้อมเซียงเป๋ง ในช่วงเวลานั้นเอียวจอและคนอื่น ๆ ก็ออกมายอมจำนนต่อสุมาอี้
การแข่งม้า

การแข่งม้า เป็นการแข่งขันกีฬาขี่ม้าประเภทหนึ่ง โดยทั่วไปมักเป็นการแข่งความเร็วระหว่างม้าสองตัวขึ้นไป ที่ขี่โดยจ็อกกี (แต่บางครั้งก็ไม่มีผู้ขี่) ตามระยะทางที่กำหนดไว้ การแข่งม้าเป็นหนึ่งในกีฬาที่โบราณที่สุด โดยรูปแบบในการแข่งแทบไม่มีการเปลี่ยนแปลงมาตั้งแต่สมัยคลาสสิก
แม้ในบางครั้ง การแข่งม้าจะจัดขึ้นโดยวัตถุประสงค์ด้านกีฬา แต่การแข่งม้าก็มักได้รับความสนใจและมีความสำคัญทางเศรษฐกิจจากการพนันที่เกี่ยวข้องกับการแข่ง ในปี ค.ศ. 2019 การพนันที่เกี่ยวข้องกับการแข่งม้าทั่วโลก มีมูลค่าตลาดรวมกว่า 1.15 แสนล้านดอลลาร์สหรัฐ
การแข่งม้าในประเทศต่าง ๆ.
ประเทศญี่ปุ่น.
ประเทศญี่ปุ่นมี 2 องค์กรที่ดูแลการแข่งม้า คือสมาคมแข่งม้าญี่ปุ่น (Japan Racing Association; JRA) และสมาคมแข่งม้าแห่งชาติ (National Association of Racing; NAR) ซึ่งรวมกันแล้วจัดการแข่งม้ามากกว่า 21,000 รายการต่อปี การแข่งม้าในประเทศญี่ปุ่นส่วนใหญ่เป็นการแข่งวิ่งทางเรียบ แต่ก็มีการแข่งกระโดดข้ามรั้ว และบันเอ (การแข่งลากเลื่อน) ด้วยเช่นกัน
การแข่งม้ารายการสำคัญของประเทศญี่ปุ่น มักจัดขึ้นในฤดูใบไม้ผลิ ใบไม้ร่วง และฤดูหนาว โดยมีรายการที่สำคัญที่สุดคือเจแปนคัพ ซึ่งจัดขึ้นในเดือนพฤศจิกายนที่สนามแข่งม้าโตเกียว และเป็นหนึ่งในรายการที่เงินรางวัลสูงที่สุดในโลก โดยมีเงินรางวัลสูงถึง 500 ล้านเยน
ประเทศไทย.
การแข่งม้าในประเทศไทยได้เริ่มขึ้นในช่วงปลายคริสต์ศตวรรษที่ 19 การพนันม้าแข่งเป็นหนึ่งในการพนันไม่กี่ประเภทที่ถูกกฎหมายในประเทศไทย ปัจจุบัน มีสนามแข่งม้าในประเทศไทยที่ยังดำเนินการอยู่ 6 แห่ง ได้แก่ ราชกรีฑาสโมสร (สนามม้าปทุมวัน) ในกรุงเทพมหานคร และสนามในต่างจังหวัดที่นครราชสีมา อุดรธานี ขอนแก่น ร้อยเอ็ด และเชียงใหม่
อองเกี๋ยน

อองเกี๋ยน (เสียชีวิต ค.ศ. 238) มีชื่อในภาษาจีนกลางว่า หวาง เจี้ยน  เป็นขุนนางใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน เมื่อกองซุนเอี๋ยนสถาปนาตนเป็นเอียนอ๋อง (燕王 "เยียนหวาง") อองเกี๋ยนได้รับการแต่งตั้งให้เป็นอัครมหาเสนาบดี (相国 "เซียงกั๋ว") ของรัฐเอียน
ประวัติ.
ในปี ค.ศ. 237 กองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 "เหลียวตงจฺวิ้น") สถาปนาตนเป็นเอียนอ๋องและประกาศใช้ชื่อศักราชว่า"เช่าฮั่น" (紹漢)
ในปี ค.ศ. 238 ราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน กองซุนเอี๋ยนพ่ายแพ้จึงส่งอองเกี๋ยนผู้เป็นอัครมหาเสนาบดีและลิวฮูผู้เป็นขุนนางที่ปรึกษา (御史大夫 "ยฺวี่ฉื่อต้าฟู") ให้ไปเจรจาขอสงบศึก โดยขอให้ทัพวุยก๊กยกเลิกการล้อมเซียงเป๋ง (襄平 "เซียงผิง"; นครหลวงของเลียวตั๋ง ปัจจุบันคือนครเหลียวหยาง) เสียก่อน แล้วตัวกองซุนเอี๋ยนจึงจะออกมายอมจำนนด้วยตนเอง สุมาอี้ไม่เห็นด้วยกับข้อเสนอ จึงสั่งให้นำตัวอองเกี๋ยนและลิวฮูไปประหารชีวิต สุมาอี้ส่งข้อความไปถึงกองซุนเอี๋ยนบอกว่าอองเกี๋ยนและลิวฮูแก่แล้วเลอะเลือน ไม่สามารถถ่ายทอดเจตนาของกองซุนเอี๋ยนได้จึงต้องถูกประหารชีวิต แล้วเรียกร้องให้กองซุนเอี๋ยนส่งคนหนุ่มที่มีสติปัญญาเป็นทูตมาพบตนแทน
ลิวฮู

ลิวฮู (เสียชีวิต ค.ศ. 238) มีชื่อในภาษาจีนกลางว่า หลิว ฝู่  หรือ หลิว ผู่  เป็นขุนนางใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน มีตำแหน่งเป็นขุนนางที่ปรึกษา (御史大夫 "ยฺวี่ฉื่อต้าฟู") ของกองซุนเอี๋ยนที่เป็นเอียนอ๋อง (燕王 "เยียนหวาง")
ประวัติ.
ในปี ค.ศ. 237 กองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 "เหลียวตงจฺวิ้น") สถาปนาตนเป็นเอียนอ๋องและประกาศใช้ชื่อศักราชว่า"เช่าฮั่น" (紹漢)
ในปี ค.ศ. 238 ราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน กองซุนเอี๋ยนพ่ายแพ้จึงส่งอองเกี๋ยนผู้เป็นอัครมหาเสนาบดี (相国 "เซียงกั๋ว") ของรัฐเอียน และลิวฮูผู้เป็นขุนนางที่ปรึกษา (御史大夫 "ยฺวี่ฉื่อต้าฟู") ให้ไปเจรจาขอสงบศึก โดยขอให้ทัพวุยก๊กยกเลิกการล้อมเซียงเป๋ง (襄平 "เซียงผิง"; นครหลวงของเลียวตั๋ง ปัจจุบันคือนครเหลียวหยาง) เสียก่อน แล้วตัวกองซุนเอี๋ยนจึงจะออกมายอมจำนนด้วยตนเอง สุมาอี้ไม่เห็นด้วยกับข้อเสนอ จึงสั่งให้นำตัวอองเกี๋ยนและลิวฮูไปประหารชีวิต สุมาอี้ส่งข้อความไปถึงกองซุนเอี๋ยนบอกว่าอองเกี๋ยนและลิวฮูแก่แล้วเลอะเลือน ไม่สามารถถ่ายทอดเจตนาของกองซุนเอี๋ยนได้จึงต้องถูกประหารชีวิต แล้วเรียกร้องให้กองซุนเอี๋ยนส่งคนหนุ่มที่มีสติปัญญาเป็นทูตมาพบตนแทน
รายชื่อหน่วยยุทธวิธีตำรวจของไทย

รายชื่อหน่วยยุทธวิธีตำรวจของไทย เป็นการรวบรวมรายชื่อของหน่วยยุทธวิธีตำรวจ (police tactical unit: PTU) ในประเทศไทย ซึ่งเป็นหน่วยตำรวจในประเทศไทยที่ได้รับการฝึกพิเศษสำหรับการปฏิบัติการและติดอาวุธ แต่ไม่มีอำนาจการปฏิบัติการเทียบเท่ากับหน่วยรบพิเศษของกองทัพ ส่วนใหญ่นิยามว่าหน่วยตนเป็นหน่วยปฏิบัติการพิเศษ
หน่วยยุทธวิธีตำรวจ.
สำนักงานตำรวจแห่งชาติ.
สำนักงานตำรวจแห่งชาติ ประกอบด้วยหน่วยยุทธวิธีตำรวจ ดังนี้
<templatestyles src="Tree list/styles.css" />
วัดพะย่าโต้นซู

วัดพะย่าโต้นซู ([pʰə.já.θóʊ̯ɰ̃.zù]) เป็นวัดพุทธตั้งอยู่ทางตะวันออกเฉียงใต้ของพุกาม ประเทศพม่า เป็นวัดที่มีเอกลักษณ์เฉพาะตัว ประกอบด้วยวัดสามแห่งที่เชื่อมกันผ่านทางแคบ ๆ อาคารเหล่านี้สร้างขึ้นช่วงปลายคริสต์ศตวรรษที่ 13 ภายในวัดมีจิตรกรรมฝาผนังซึ่งเชื่อกันว่าเป็นรูปแบบมหายานและวัชรยาน อย่างไรก็ตามใช้เป็นองค์ประกอบการตกแต่งเท่านั้น และอาจเสริมโดยช่างฝีมือจากอินเดียตอนเหนือหรือเนปาล วัดแห่งนี้สร้างไม่เสร็จ วัดได้รับการบูรณะใหม่หลังได้รับความเสียหายจากเหตุแผ่นดินไหวในประเทศพม่า ค.ศ. 2016 หลังเสร็จสมบูรณ์มีเจดีย์สีอ่อนสามองค์อยู่บนยอดวัด
ทากาชิ มิกิ (นักแต่งเพลง)

ทากาชิ มิกิ (三木 たかし, 12 มกราคม 1945 – 11 พฤษภาคม 2009) หรือ ทากาชิ วาตานาเบะ (渡辺 たかし) ชื่อจริงว่า ทาดาชิ วาตานาเบะ (渡邊 匡) เป็นนักแต่งเพลงชาวญี่ปุ่น เกิดที่โตเกียว
นักร้องและนักแสดง จุง มายุซึมิ (ชื่อจริง: จุงโกะ วาตานาเบะ (渡邊 順子)) เป็นน้องสาวแท้ ๆ ของเขา
วัดสะปัน

วัดสะปัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำว้า ในตำบลบ่อเกลือเหนือ อำเภอบ่อเกลือ จังหวัดน่าน ที่ดินที่ตั้งวัด มีเนื้อที่ 7 ไร่ มีที่ธรณีสงฆ์ จำนวน 3 แปลง 
วัดสะปันตั้งวัดเมื่อ พ.ศ. 2369 สร้างโดยเจ้าพ่อพญาติ๋น ซึ่งเป็นผู้นำชาวบ้านเข้าถางป่าและจัดตั้งหมู่บ้านขึ้น ซึ่งภายในวัดมีศาลเจ้าพ่อพญาติ๋นที่ชาวบ้านสร้างขึ้น
อาคารเสนาสนะ ประกอบด้วย กุฏิสงฆ์ จำนวน 1 หลัง เป็นอาคารไม้ วิหาร กว้าง 10 เมตร ยาว 16 เมตร เป็นอาคารคอนกรีตเสริมเหล็ก สร้างเมื่อ พ.ศ. 2545 หอกลอง 1 หลัง โรงครัว 1 หลัง ปูชนียวัตถุมีพระประธานประจำวิหาร ปางมารวิชัยขนาดหน้าตัก กว้าง 1.20 เมตร สูง 1.40 เมตร สร้างเมื่อ พ.ศ. 2557
วัดดอนที่

วัดดอนที่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำโขง ในหมู่ที่ 3 ตำบลริมโขง อำเภอเชียงของ จังหวัดเชียงราย มีที่ดินตั้งวัดเนื้อที่ 6 ไร่
วัดดอนที่ตั้งวัดเมื่อ พ.ศ. 2475 มีการบูรณปฏิสังขรณ์ เมื่อ พ.ศ. 2518 นำโดยนายประสงค์ หุตะปานและคณะศรัทธาบ้านดอนที่ 
อาคารเสนาสนะประกอบด้วย วิหารไม้สักแบบเปิดโล่งศิลปะล้านนา ภายในวิหารเป็นที่ประดิษฐานพระประธานแบบเชียงแสน ซึ่งมีความกว้างฐานราว 2 เมตร สูงราว 2.5 เมตร ด้านหลังมีพระธาตุเจดีย์สีเหลืองอยู่องค์หนึ่ง ภายในบรรจุข้าวของมีค่าที่ชาวบ้านนำมาถวายบูชา มีประเพณีสรงน้ำพระธาตุทุกปีในวันที่ 13 เมษายน หรือวันสงกรานต์
วัดชเวกูจี้

วัดชเวกูจี้ ([ʃwèɡùdʑí pʰəjá]; หมายถึง, "ถ้ำทองหลวง") เป็นวัดพุทธตั้งอยู่ในพุกาม ประเทศพม่า วัดแห่งนี้ได้รับการยอมรับให้เป็นอนุสรณ์สถานหมายเลข #1589 ในพื้นที่โบราณคดีพุกามของแหล่งมรดกโลกจากยูเนสโก
วัดตั้งอยู่ทิศตะวันออกเฉียงใต้ของซากพระราชวังเดิมที่พระเจ้าจานซิต้าสร้างขึ้น วัดสร้างโดยพระเจ้าอลองสิธูในปี ค.ศ. 1131 ตามข้อมูลในศิลาจารึกของวัด ซึ่งจารึกเมื่อ ค.ศ. 1141 งานก่อสร้างวัดเริ่มขึ้นเมื่อ 17 พฤษภาคม ค.ศ. 1331 และเสร็จเมื่อวันที่ 17 ธันวาคม ค.ศ. 1331 สร้างขึ้นบนฐานอิฐสูง วัดนี้ขึ้นชื่อเรื่องซุ้มหน้าต่างโค้ง ปูนปั้นอันวิจิตร และประตูไม้แกะสลักด้านใน
คาราปาโตส อี คาตาปุลตาส

คาราปาโตส อี คาตาปุลตาส  เป็นการ์ตูนทีวีแอนิเมชันของประเทศบราซิล ออกอากาศทางช่องทีวี บราซิล สร้างโดย อัลมีร์ คอร์เรยา ฉายตอนแรกเมื่อวันที่ 4 สิงหาคม พ.ศ. 2011 ถึงวันที่ 7 มีนาคม พ.ศ. 2018
เซอร์เคิลชาร์ตมิวสิกอะวอดส์ ครั้งที่ 13

พิธีมอบรางวัล เซอร์เคิลชาร์ตมิวสิกอะวอดส์ ครั้งที่ 13 จะจัดขึ้นที่ศูนย์นิทรรศการและการประชุมปูซานในปูซานในวันที่ 10 มกราคม ค.ศ. 2024 เพื่อยกย่องศิลปินและผลงานเพลงที่ดีที่สุด โดยพิจารณาจากเซอร์เคิลชาร์ตประจำปี ตั้งแต่วันที่ 1 ธันวาคม 2022 ถึง 30 พฤศจิกายน 2023 พิธีกรของพิธี คือ อีทึก (ซูเปอร์จูเนียร์), ชีอึน (สเตย์ซี) และ ซ็อก แมทธิว (ซีโรเบสวัน)
ผู้ชนะและผู้ได้รับการเสนอชื่อ.
ผู้ชนะและผู้ได้รับการเสนอชื่อจะแสดงตามลำดับตัวอักษรภาษาอังกฤษ ผู้ชนะจะถูกระบุเป็นอันดับแรกและเน้นด้วยตัวตัวหนา
ยุทธการที่อิมผาล

ยุทธการที่อิมผาล  เกิดขึ้นในภูมิภาคบริเวณรอบเมืองอิมผาล เมืองหลวงของรัฐมณีปุระในอินเดียภาคตะวันออกเฉียงเหนือ ตั้งแต่เดือนมีนาคม ถึง เดือนกรกฎาคม ค.ศ. 1944 กองทัพญี่ปุ่นได้พยายามที่จะทำลายกองทัพฝ่ายสัมพันธมิตรที่อิมผาลและเข้ารุกรานอินเดีย แต่กลับถูกขับไล่ให้กลับไปยังพม่าด้วยความสูญเสียอย่างหนัก เมื่อรวมกับยุทธการที่โกหิมาบนถนนซึ่งกองกำลังฝ่ายสัมพันธมิตรที่ถูกโอบล้อมได้รับการปลดปล่อยในเวลาเดียวกัน ยุทธการครั้งนี้ถือว่าเป็นจุดพลิกผันของการทัพพม่า ซึ่งเป็นส่วนหนึ่งของเขตสงครามเอเชียตะวันออกเฉียงใต้ในสงครามโลกครั้งที่สอง ความปราชัยของญี่ปุ่นที่โกหิมาและอิมผาลถือว่าครั้งใหญ่ที่สุด โดยฝ่ายญี่ปุ่นได้มีผู้เสียชีวิตจำนวนมากอันเป็นผลมาจากความอดอยาก โรคภัยและความเหนื่อยล้าที่ต้องเผชิญในช่วงระหว่างการล่าถอย จากการโหวตในการแข่งขันที่ถูกดำเนินโดยพิพิธภัณฑ์กองทัพบกแห่งชาติอังกฤษ ได้รับการยกย่องว่าเป็นยุทธการที่ยิ่งใหญ่ที่สุดของอังกฤษใน ค.ศ. 2013 
สถานการณ์.
พื้นหลัง.
มีนาคม ค.ศ.1943 กองทัพญี่ปุ่นในพม่าได้จัดระเบียบสายบัญชาการใหม่ในนาม "กองทัพประจำพม่า"
โดยมีพลโทมาซาคาสึ คาวาเบะเป็นผู้บัญชาการ
ไวต์คริสต์มาส (อาหาร)

ไวต์คริสต์มาส  เป็นของหวานในประเทศออสเตรเลีย ทำจากผลไม้แห้ง ได้แก่ ลูกเกด, เชอร์รีเชื่อม, มะพร้าวแห้ง, น้ำตาลไอซิง, นมผง และข้าวพอง โดยมีน้ำมันมะพร้าวที่ผ่านกระบวนการไฮโดรจีเนชัน (เช่นยี่ห้อ Copha) เป็นส่วนผสมที่ใช้ยึดเกาะ
วิธีทำไวต์คริสต์มาสโดยการนำน้ำมันมาหลอมเหลวและผสมกับส่วนผสมแห้ง เทส่วนผสมลงในแม่พิมพ์อบรูปสี่เหลี่ยมผืนผ้าและปล่อยให้ขึ้นรูป โดยมักจะวางไว้ในตู้เย็น เมื่อขึ้นรูปแล้วให้ตัดเป็นรูปสี่เหลี่ยมจัตุรัสพร้อมรับประทาน 
ไวต์คริสต์มาสเป็นอาหารวันคริสต์มาสยอดนิยม เด็ก ๆ ก็สามารถทำด้วยตนเองได้ง่าย ๆ
ไวต์คริสต์มาส

ไวต์คริสต์มาส  โดยทั่วไปหมายถึง:
ไวต์คริสต์มาส อาจหมายถึง:
การใช้อื่น ๆ.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
หลิว อวี่

"'หลิว อวี่" (เกิด 24 สิงหาคม พ.ศ. 2543) เป็นนักร้อง นักเต้น และนายแบบชาวจีน เขามีชื่อเสียงจากการได้รับตำแหน่งที่หนึ่งในตอนสุดท้ายของรายการ "พรอดิวซ์แคมป์ 2021" และกลายเป็นสมาชิกของโปรเจกต์บอยแบนด์จีนชื่อ อินทูวัน เขาเปิดตัวเป็นศิลปินเดี่ยวเมื่อวันที่ 22 พฤศจิกายน ค.ศ. 2020 ด้วยซิงเกิลชื่อ "Docked"
หวู่ จี เฟิง

หวู่ จี เฟิง (ภาษาจีนประยุกต์: 吴季峰, ตัวอักษรจีนตัวเต็ม: 吳季峰, พินอิน: Wu Ji Feng; เกิด 6 พฤษภาคม พ.ศ. 2542 ใน เปิ่นซี, มณฑลเหลียวหนิง ประเทศจีน) เป็นนักร้องและนักแสดงชาวจีน เขาอยู่ภายใต้สังกัดอีทีเอ็ม
ตั้งแต่วันที่ 5 เมษายน ค.ศ. 2019 อู๋จี้เฟิงได้เข้าร่วมรายการ "พรอดิวซ์แคมป์ 2019" ของเทนเซ็นต์ วิดีโอ ในฐานะผู้เข้าแข่งขันเพื่อก่อตั้งบอยแบนด์ เขาอยู่ในอันดับที่ 20
ซิงเกิลเปิดตัวของเขาชื่อ "Windmill and Wind" เปิดตัวเมื่อวันที่ 17 กรกฎาคม ค.ศ. 2019 ส่วนอีพีแรกของเขาชื่อ "Summer Monsoon" เปิดตัวเมื่อวันที่ 19 กันยายน ค.ศ. 2019 พร้อมด้วย 2 เพลงใหม่ ได้แก่ "Cassini's Eternity" และ "Youth is a all summer"
ในปีเดียวกันนั้น เขามีหนังสือภาพ 2 เล่มที่ได้รับการตีพิมพ์ ได้แก่ "Nice to meet you" และ "Nice to see you" เขาเป็นนายแบบให้กับนิตยสารแฟชั่น เช่น "VogueMe", "ELLEMEN" เป็นต้น
ในเดือนสิงหาคมและพฤศจิกายน ค.ศ. 2019 เขาได้เข้าร่วมในรายการกีฬาของเทนเซ็นต์ วิดีโอชื่อ "Super Nova Games" ฤดูกาลที่ 2 ตั้งแต่วันที่ 10 ตุลาคม ค.ศ. 2019 เขาได้เข้าร่วมเป็นนักแสดงเว็บดราม่าเรื่อง "Don’t Lie To Your Lover" หรือ "Mr Honesty" โดยรับบทเป็น กูโบ
ในเดือนธันวาคม ค.ศ. 2019 เขาเป็นพิธีกรบนพรมแดงและเป็นนักแสดงรับเชิญของเทศกาลภาพยนตร์และโทรทัศน์ Golden Bud Network ครั้งที่ 4 และเขายังได้เข้าร่วมเวทีของ "เทศกาล doki 2019" ด้วย โดยเป็นนักแสดงเปิดงาน
บัดจี

บัดจี เป็นสิ่งแวดล้อมเดสก์ท็อปที่เสรีและต้นทางเปิดสำหรับลินุกซ์และระบบปฏิบัติการ ที่เหมือนยูนิกซ์อื่น ๆ เน้นเป้าไปที่การอุปลักษณ์เดสก์ท็อป บัดจีได้รับการพัฒนาโดยองค์กร "เพื่อนฝูงของบัดจี" ซึ่งมีผู้ร่วมพัฒนาจากการแจกจ่ายลินุกซ์ เช่น เฟอดอรา, เดเบียน และ อาร์ชลินุกซ์ การออกแบบเน้นความเรียบง่าย หลักลัทธิจุลนิยม และความสง่างาม ในขณะเดียวกันก็ให้ความสามารถในการขยายหรือปรับแต่งเดสก์ท็อปในรูปแบบต่าง ๆ บัดจีไม่มี "แพลตฟอร์มอ้างอิง" จึงต่างจากสิ่งแวดล้อมเดสก์ท็อปอย่างซินนามอน
ความเป็นมา.
บัดจีถูกสร้างขึ้นโดย Ikey Doherty เพื่อป็นสิ่งแวดล้อมเดสก์ท็อปเริ่มต้นสำหรับ การแจกจ่ายลินุกซ์ใหม่ของเขาที่ชื่อ EvolveOS ซึ่งในที่สุดก็เปลี่ยนชื่อเป็นโซลัสเจตนารมน์คือการใช้ส่วนประกอบจากกะโนม เพื่อสร้างเดสก์ท็อปแบบดั้งเดิมที่บางเบายิ่งขึ้น ซึ่งยังคงมีคุณลักษณะส่วนใหญ่ที่ กะโนมมีให้ในขณะนั้น การพัฒนาได้ประกาศเมื่อ 14 ค.ศ. 2013 (2013--) โดยเวอร์ชันสาธารณะรุ่นแรกจะออกวางจำหน่ายไม่นานหลังจากนั้นใน 17 ค.ศ. 2014 (2014--)
Doherty ได้ทำการคอมมิตครั้งสุดท้ายกับที่เก็บข้อมูล ในวันที่ none }} ต่อมาใน 27 ค.ศ. 2018 (2018--) มีการประกาศว่า Doherty ได้หยุดการติดต่อสื่อสารกับทีมโซลัสที่เหลือโดยไม่ทราบสาเหตุ ทำให้โซลัส(และบัดจีด้วยโดยปริยาย) ขาดผู้นำนักพัฒนา Joshua Strobl หนึ่งในสมาชิกของทีมงานหลักของโซลัสที่ก่อตั้งขึ้นใหม่และเป็นผู้มีส่วนร่วมกับบัดจีอยู่แล้ว จะรับหน้าที่รับผิดชอบในการพัฒนาบัดจีต่อหลังจากการจากไปของ Doherty
เมื่อ  (2022--) Strobl ลาออกจากทีมโซลัส และก่อตั้ง "เพื่อนฝูงของบัดจี" ซึ่งเป็นองค์กรใหม่สำหรับการพัฒนา บัดจีร่วมกับนักพัฒนาคนอื่น ๆ ภายใต้องค์กรใหม่นี้ การพัฒนาบัดจีเปลี่ยนจากการเน้นโซลัสไปเป็นการเน้นการปรับปรุงประสบการณ์ในการแจกจ่ายลินุกซ์ทั้งหมดที่มีบัดจี การเปิดตัวครั้งแรกภายใต้องค์กรใหม่นี้คือเวอร์ชัน 10.6 ซึ่งเผยแพร่เมื่อ  (2022--)
ฮอไรซัน

ฮอไรซัน  เป็นบอยแบนด์ชาวฟิลิปปินส์ ที่มีฐานอยู่ในเกาหลีใต้ ก่อตั้งในปี ค.ศ. 2023 พร้อมด้วยสมาชิก 7 คน ได้แก่ วินชี มาลิซอน, คิม อึ้ง, ไคเลอร์ ชัว, เรย์สเตอร์ อีตัน, วินสตัน ปิเนดา, เจโรมี บาตัค และ มาร์คัส คาไบส์ พวกเขาเป็นบอยแบนด์ชาวฟิลิปปินส์วงแรกที่เปิดตัวในประทศเกาหลีใต้ และมีบทบาททั้งในเกาหลีใต้และฟิลิปปินส์นับตั้งแต่พวกเขาก่อตั้งวง
กลุ่มนี้ก่อตั้งโดย MLD Entertainment และเอบีเอส-ซีบีเอ็น ผ่านรายการเรียลลิตี้เอาชีวิตรอดของ Kapamilya Channel ชื่อ "Dream Maker" (2022–23) วงนี้เปิดตัวเมื่อวันที่ 24 กรกฎาคม พ.ศ. 2566 ด้วยสตูดิโออัลบั้มชื่อ "Friend-Ship" ซึ่งวางจำหน่ายด้วยการเปิดตัวซิงเกิลโปรโมตก่อนเดบิวต์สามซิงเกิล ได้แก่ "Dash", "Salamat" และ "Lovey Dovey"
โย่ว จางจิง

โย่ว จางจิง ยู จางจิง (เกิด 19 กันยายน พ.ศ. 2537) หรือเป็นที่รู้จักในชื่อ อาโซรา ชิน เป็นนักร้องและนักแต่งเพลงชาวมาเลเซียที่อยู่ในจีนแผ่นดินใหญ่ เขาเป็นนักร้องหลักของวงบอยแบนด์จีนชื่อ ไนน์เปอร์เซนต์ ก่อตั้งผ่านรายการเรียลลิตี้เอาชีวิตรอดปี ค.ศ. 2018 ชื่อ "Idol Producer" เขาปล่อยซิงเกิลแรกของเขาชื่อ "Yesterday" ในปี ค.ศ. 2018
เชินตู้เชาจั้วซี่ถ่ง

เชินตู้เชาจั้วซี่ถ่ง (ใช้ชื่อในภาษาอังกฤษว่า deepin; และก่อนหน้านี้ก็มีชื่อในภาษาอังกฤษว่า Linux Deepin และ Hiweed Linux) เป็นการแจกจ่ายลินุกซ์ ที่ใช้พื้นฐานมาจากเดเบียน มันมีสิ่งแวดล้อมเดสก์ท็อปเชินตู้เชาจั้วซี่ถ่ง  หรือ DDE ซึ่งสร้างมาโดยใช้คิวต์ และพร้อมใช้งานสำหรับการแจกจ่ายลินุกซ์อื่นๆ บริษัทที่อยู่เบื้องหลังการพัฒนาเชินตู้เชาจั้วซี่ถ่งคือ Deepin Technology ซึ่งเป็นบริษัทในเครือของ UnionTech  ตั้งอยู่ใน เมืองอู่ฮั่น ประเทศจีน 
สิ่งแวดล้อมเดสก์ท็อปเชินตู้เชาจั้วซี่ถ่ง.
เชินตู้เชาจั้วซี่ถ่งมีสิ่งแวดล้อมเดสก์ท็อปของตัวเองที่เรียกว่าสิ่งแวดล้อมเดสก์ท็อปเชินตู้เชาจั้วซี่ถ่ง  หรือ DDE ซึ่งสร้างมาโดยใช้คิวต์ การแจกจ่ายลินุกซ์ ยังรักษา Window Manager ที่ชื่อ dde-kwin ของตนเองไว้ สิ่งแวดล้อมเดสก์ท็อปนี้ได้รับเสียงชื่นชมว่าเป็น "เดสก์ท็อปที่สวยที่สุดในตลาด" โดย Jack Wallen ที่เขียนให้กับ TechRepublic นอกจากนี้ DDE ก็มีอยู่ในคลังซอฟต์แวร์ของเฟอดอรา 30 ด้วย
ธัด

ธัด  เป็นบริษัทสื่อแนวเสียดสีที่ก่อตั้งโดย เบน เบิร์กลีย์, โคล โบลตัน, และ อีลอน มัสก์ ในปี ค.ศ. 2017 บริษัทได้เปิดตัวเว็บไซต์และผลิตภัณฑ์แนวเสียดสี หลังจากที่มัสก์ถอนเงินทุน บริษัทก็ปิดตัวลงในเดือนพฤษภาคม ค.ศ. 2019
ภูมิหลัง.
ในปี ค.ศ. 2014 อีลอน มัสก์ แสดงความสนใจในการซื้อเว็บไซต์ข่าวเสียดสี "The Onion" แต่การซื้อขายไม่ผ่านการเจรจาเบื้องต้น ในปี ค.ศ. 2017 อดีตบรรณาธิการของ "อันเนียน" สองคน คือ เบน เบิร์กลีย์ และ โคล โบลตัน ซึ่งออกจากเว็บไซต์ไปเนื่องจากความแตกต่างทางความคิดสร้างสรรค์ ได้รับเงินทุน 2 ล้านดอลลาร์จากมัสก์ เพื่อก่อตั้งบริษัทสื่อเสียดสีที่มุ่งเน้นไปที่เหตุการณ์จริง เบิร์กลีย์และโบลตัน เริ่มสร้างบริษัทขึ้นมาใหม่โดยการจ้างนักเขียนและบรรณาธิการของ "อันเนียน" คนอื่น ๆ อีกหลายคน ในเดือนมีนาคม ค.ศ. 2018 มัสก์ประกาศเปิดตัวอย่างเป็นทางการโดยทวีตว่า "ธัด!" ตามด้วย "นั่นคือชื่ออาณาจักรสื่อแบบอินเตอร์กาแลกติกใหม่ของฉัน เครื่องหมายอัศเจรีย์ไม่บังคับ" มัสก์อ้างว่าชื่อนี้ถูกเลือกเพราะ "มันเป็นเสียงของบางสิ่งที่หนาและทื่อเมื่อมันตกลงพื้น"
ช่วงปลายปี ค.ศ. 2018 มัสก์ขายบริษัทให้กับเบิร์กลีย์และโบลตัน โดยอ้างถึงความกังวลว่า ธัด อาจจะล้อเลียนบริษัทของเขาเอง ในขณะที่ทั้งสองคนสามารถเปิดตัวโครงการเสียดสีหลายโครงการในช่วงหกเดือน พวกเขาไม่สามารถหาผู้ลงทุนใหม่ได้ เบิร์กลีย์และโบลตันใช้เงินทุนที่เหลือจากการลงทุนของมัสก์ไปกับการโฮสต์เว็บและบริษัทปิดตัวลงในเดือนพฤษภาคม ค.ศ. 2019
การตอบรับ.
การตอบรับสาธารณะของ ธัด นั้นผสมผสานกัน หลังจากเปิดตัวต่อสาธารณะในปี ค.ศ. 2019 บทวิจารณ์ในวัลเจอร์ชื่นชมข้อเท็จจริงที่ธัดให้เครดิตแก่ผู้มีส่วนร่วมและมุมมองที่มืดมนกว่าของเรื่องตลก แต่ก็วิจารณ์โครงการบางอย่างว่าเล่นกับภาพลักษณ์ที่ล้าสมัย สื่อหลายแห่งยกย่อง "DNA Friend" ซึ่งเป็นโครงการล้อเลียนการทดสอบ DNA ที่บ้าน หลังจากบริษัทปิดตัวลงโบลตันบอกเดอะเวิร์จว่า นักลงทุนที่พวกเขาติดต่อโดยทั่วไปไม่เข้าใจว่า ธัด กำลังล้อเลียนอะไร ในบทวิจารณ์ย้อนหลังปี ค.ศ. 2021 ใน"มิก" อแมนดา ซิลเบอร์ลิง วิจารณ์โครงการของ ธัด โดยอธิบายว่าพวกเขาล้มเหลว "ไม่สามารถตามทันกระแสของอดีตมหาอำนาจ "อันเนียน" ที่ได้รับทุนจากอีลอน มัสก์"
เอเอฟซีแชมเปียนส์ลีกอีลิท 2024–25

เอเอฟซีแชมเปียนส์ลีกอีลิท 2024–25  เป็นการแข่งขันฟุตบอลสโมสรระดับที่หนึ่งของทวีปเอเชียครั้งที่ 43 จัดโดยสมาพันธ์ฟุตบอลเอเชีย (เอเอฟซี) และครั้งที่ 1 หลังเปลี่ยนชื่อเป็นเอเอฟซีแชมเปียนส์ลีกอีลิท มีการเปลี่ยนแปลงรูปแบบการแข่งขันเป็นรอบลีกจำนวน 24 ทีม แต่ละทีมแข่งขัน 8 นัด กับคู่แข่งที่แตกต่างกัน
รอบสุดท้ายจะแข่งขันในญิดดะฮ์ ประเทศซาอุดีอาระเบีย ตั้งแต่วันที่ 25 เมษายนถึง 3 พฤษภาคม ค.ศ. 2025 ผู้ชนะเลิศการแข่งขันจะผ่านเข้าไปเล่นในฟีฟ่าอินเตอร์คอนติเนนตัลคัพ 2025 และฟุตบอลชิงแชมป์สโมสรโลก 2029 และรอบลีกของเอเอฟซีแชมเปียนส์ลีกอีลิท 2025–26 หากพวกเขายังไม่ได้ผ่านเข้ารอบจากผลงานในประเทศ
บันทึกและสถิติของเอเอฟซีแชมเปียนส์ลีกนั้นถูกส่งต่อไปยังเอเอฟซีแชมเปียนส์ลีกอีลิท อัลไอน์ คือแชมป์เก่าจากฤดูกาลที่แล้ว แต่พวกเขาตกรอบในรอบลีก
การจัดสรร.
สมาคมจะได้รับการจัดสรรจำนวนทีมตามอันดับการแข่งขันสโมสรเอเอฟซีของพวกเขา ซึ่งเผยแพร่หลังจากการแข่งขันใน ค.ศ. 2022 เสร็จสิ้น
<templatestyles src="Col-begin/styles.css"/>
ทีม.
"ในตารางต่อไปนี้ จำนวนครั้งที่เข้าร่วมการแข่งขันและเข้าร่วมการแข่งขันครั้งล่าสุดนับตั้งแต่ฤดูกาล 2002–03 เมื่อการแข่งขันเปลี่ยนชื่อเป็นเอเอฟซีแชมเปียนส์ลีก"
<templatestyles src="Col-begin/styles.css"/>
กำหนดการแข่งขัน.
กำหนดการแข่งขันมีดังนี้ ทุกนัดจะแข่งขันในวันจันทร์ อังคาร และพุธ ยกเว้นรอบก่อนรองชนะเลิศและนัดชิงชนะเลิศ การแข่งขันในรอบก่อนรองชนะเลิศ รอบรองชนะเลิศ และนัดชิงชนะเลิศจะจัดขึ้นที่คิงอับดุลลอห์สปอร์ตซิตีในญิดดะฮ์
รอบแพ้คัดออก.
รอบ 16 ทีมสุดท้าย.
ทั้งหมด 16 ทีมจะได้ผ่านเข้าสำหรับรอบแพ้คัดออก, กับแต่ละโซนจะมี 8 ทีมที่จะผ่านเข้ารอบ.
สโมสรฟุตบอลแมนเชสเตอร์ยูไนเต็ดในฤดูกาล 1985–86

ฤดูกาล 1985–86 เป็นฤดูกาลที่ 84 ของแมนเชสเตอร์ยูไนเต็ดในฟุตบอลลีก และเป็นฤดูกาลที่ 11 ติดต่อกันในลีกสูงสุดของฟุตบอลอังกฤษ 
แม้ว่าทีมจะสามารถคว้าแชมป์เอฟเอคัพได้ในฤดูกาลก่อน แต่ทีมก็ไม่สามารถลงแข่งขันในศึกยูโรเปียนคัพวินเนอร์สคัพ ฤดูกาล 1985–86 ได้ เนื่องจากสโมสรจากอังกฤษถูกแบนห้ามลงแข่งขันฟุตบอลสโมสรยุโรปเป็นเวลา 5 ปีซึ่งเกิดขึ้นหลังจากเหตุการณ์ภัยพิบัติเฮย์เซลในยูโรเปียนคัพ นัดชิงชนะเลิศ 1985 ในทางกลับกัน สโมสรต่าง ๆ ที่จะลงแข่งขันในฟุตบอลสโมสรยุโรปทั้งหมดจะลงแข่งขันฟุตบอลลีกซูเปอร์คัพแทน
ด้วยการไม่มีการแข่งขันในยุโรปมาทำให้เสียสมาธิ พวกเขาจึงเริ่มต้นฤดูกาลด้วยการชนะรวด 10 นัดในลีกตั้งแต่วันที่ 17 สิงหาคมถึง 28 กันยายน ค.ศ. 1985 พวกเขาไม่แพ้ใครจาก 15 นัดแรก (ชนะ 13 เสมอ 2) โดยมี 41 แต้ม ณ วันที่ 2 พฤศจิกายน พวกเขาอยู่ตำแหน่งจ่าฝูงของตารางจนถึงต้นเดือนกุมภาพันธ์ หลังจากนั้นพวกเขาเก็บได้เพียง 35 คะแนนจาก 27 นัด และจบอันดับที่ 4 ของลีกด้วยคะแนน 76 คะแนน ตามหลังทีมแชมป์อย่างลิเวอร์พูล 12 คะแนน ไม่มีความสำเร็จในการแข่งขันฟุตบอลถ้วยทำให้เกิดความสงสัยเกี่ยวกับอนาคตของรอน แอตกินสันในฐานะผู้จัดการทีม เขาคุมทีมมา 5 ฤดูกาลโดยที่พวกเขาจบฤดูกาลไม่เคยต่ำกว่า 4 อันดับแรกและคว้าแชมป์เอฟเอคัพ 2 สมัย แต่การรอคอยตำแหน่งแชมป์ลีกกำลังเข้าสู่ฤดูกาลที่ 20
รายงานของสื่อเชื่อมโยงผู้จัดการทีม 2 คนเกี่ยวกับการย้ายมาโอลด์แทรฟฟอร์ด ได้แก่ เทอร์รี เวนาเบิลส์ ที่เพิ่งปฏิเสธข้อเสนอให้กลับมาคุมทีมอาร์เซนอล และอเล็กซ์ เฟอร์กูสัน ที่เพิ่งพาแอเบอร์ดีนคว้าแชมป์ลีกสกอตแลนด์ในฤดูกาลล่าสุด แม้จะมีการคาดเดากัน แต่แอตกินสันก็ยังคงคุมทีมยูไนเต็ดในฤดูกาลถัดมา แต่ความกดดันที่มีต่อเขาในการนำความสำเร็จมาสู่สโมสรยังคงสูง
มาร์ก ฮิวส์เป็นผู้ทำประตูสูงสุดของยูไนเต็ดอีกครั้ง โดยยิงไป 16 ประตูในลีกและ 18 ประตูในทุกรายการ อย่างไรก็ตาม เขาทำประตูได้น้อยลงในช่วงครึ่งหลังของฤดูกาลหลังจากยิงได้ 11 ประตูก่อนวันคริสต์มาส และในวันที่ 21 มีนาคม 1986 มีการประกาศว่าเขาจะออกจากยูไนเต็ดเมื่อจบฤดูกาลเพื่อเซ็นสัญญากับบาร์เซโลนาด้วยค่าตัว 2 ล้านปอนด์ ยูไนเต็ดได้เซ็นสัญญากับปีเตอร์ ดาเวนพอร์ต กองหน้าของนอตทิงแฮมฟอเรสต์ เป็นผู้สืบทอดตำแหน่งของเขาแล้ว โดยก่อนหน้านั้นยูไนเต็ดเพิ่งเซ็นสัญญาคว้าตัวเทอร์รี กิ๊บสัน กองหน้าจากคอเวนทรีซิตี หลังช่วงปีใหม่ไม่นาน นอกจากนี้ยังได้เซ็นสัญญาคว้าตัวคริส เทิร์นเนอร์ ผู้รักษาประตูจากซันเดอร์แลนด์มาเป็นผู้รักษาประตูมือ 2 ต่อจากแกรี เบลีย์, มาร์ก ฮิกกินส์ ปราการหลังตัวกลางจากเอฟเวอร์ตัน และดันนิคกี วูด กองหน้าดาวรุ่งของสโมสรขึ้นสู่ทีมชุดใหญ่
กัปตันทีม ไบรอัน ร็อบสัน ลงเล่นเพียงครึ่งฤดูกาลเท่านั้นเนื่องจากอาการบาดเจ็บทำให้ทีมหมดสิทธิ์ลุ้นตำแหน่งแชมป์ลีก
ฟุตบอลชิงแชมป์สโมสรโลก 2023 นัดชิงชนะเลิศ

ฟุตบอลชิงแชมป์สโมสรโลก 2023 นัดชิงชนะเลิศ เป็นนัดชิงชนะเลิศของ ฟุตบอลชิงแชมป์สโมสรโลก 2023, ทัวร์นาเมนต์ฟุตบอลที่เป็นเจ้าภาพโดยซาอุดีอาระเบีย. นี่จะเป็นนัดชิงชนะเลิศครั้งที่ 20 ของ ฟุตบอลชิงแชมป์สโมสรโลก การแข่งขันที่จัดระหว่างแชมป์สโมสรจากแต่ละสมาพันธ์หกทวีป, เช่นเดียวกับเจ้าภาพลีกของแชมป์ลีก.
แมตช์นี้จะเป็นการลงเล่นที่ คิงอับดุลลอห์สปอร์ตซิตี ใน ญิดดะฮ์ ในวันที่ 22 ธันวาคม ค.ศ. 2023.
ทีม.
"ในตารางต่อไปนี้ รอบชิงชนะเลิศจนถึงปี ค.ศ. 2005 อยู่ในยุค FIFA Club World Championship, ตั้งแต่ปี ค.ศ. 2006 อยู่ในยุค FIFA Club World Cup"
หมายเหตุ: เมื่อวันที่ 27 ตุลาคม ค.ศ. 2017, ฟีฟ่า รับรองอย่างเป็นทางการว่าแชมป์ทุกรายการของอินเตอร์คอนติเนนตัลคัพเป็นแชมป์สโมสรโลก, โดยมีสถานะเทียบเท่ากับ ฟีฟ่า คลับ เวิลด์ คัพ.
แมตช์.
รายละเอียด.
<onlyinclude></onlyinclude>
หมายเหตุ.
<templatestyles src="Reflist/styles.css" />
กีฬาวอลเลย์บอลในโอลิมปิกฤดูร้อน 2024 – ทีมชาย

การแข่งขันวอลเลย์บอลชายในโอลิมปิกฤดูร้อน 2024 จะเป็นการแข่งขันครั้งที่ 16 ในโอลิมปิกฤดูร้อน ซึ่งจัดโดยองค์กรปกครองระดับโลกคือ สหพันธ์วอลเลย์บอลระหว่างประเทศร่วมกันกับคณะกรรมการโอลิมปิกสากล โดยจะจัดขึ้นที่ ปารีส ประเทศฝรั่งเศส ตั้งแต่วันที่ 27 กรกฎาคม ถึง 11 สิงหาคม พ.ศ. 2567
รอบแรก.
กลุ่มเอ.
<section begin=AStandings /><section end=AStandings />
กลุ่มบี.
<section begin=BStandings /><section end=BStandings />
กลุ่มซี.
<section begin=CStandings /><section end=CStandings />
ตารางคะแนนรวม.
<section begin=Combined /><section end=Combined />
รอบสุดท้าย.
สายการแข่งขัน.
<section begin=knockout />
<section end=knockout />
อันดับการแข่งขัน.
<templatestyles src="Col-begin/styles.css"/>
กีฬาฮอกกี้ในโอลิมปิกฤดูร้อน 2024 – ทีมหญิง

การแข่งขันฮอกกี้หญิงในโอลิมปิกฤดูร้อน จะเป็นการแข่งขันกีฬาฮอกกี้ในโอลิมปิกฤดูร้อน ครั้งที่ 25 สำหรับผู้หญิง โดยจะมีขึ้นตั้งแต่วันที่ 27 กรกฎาคม ถึง 9 สิงหาคม พ.ศ. 2567 การแข่งขันทั้งหมดจะจัดที่สต๊าด อีฟส์-ดู-มานัวร์ ในปารีส ประเทศฝรั่งเศส
กำหนดการ.
ในรอบแรกจะแข่งขันกัน 2 สนาม
การคัดเลือก.
<onlyinclude>
</onlyinclude>
กีฬาฮอกกี้ในโอลิมปิกฤดูร้อน 2024 – ทีมชาย

การแข่งขันฮอกกี้ชายในโอลิมปิกฤดูร้อน จะเป็นการแข่งขันกีฬาฮอกกี้ในโอลิมปิกฤดูร้อน ครั้งที่ 25 สำหรับผู้ชาย โดยจะมีขึ้นตั้งแต่วันที่ 27 กรกฎาคม ถึง 8 สิงหาคม พ.ศ. 2567 การแข่งขันทั้งหมดจะจัดที่สต๊าด อีฟส์-ดู-มานัวร์ ในปารีส ประเทศฝรั่งเศส
กำหนดการ.
ในรอบแรกจะแข่งขันกัน 2 สนาม
การคัดเลือก.
<onlyinclude>
</onlyinclude>
ถ้วยรางวัลกอปา

ถ้วยรางวัลกอปา  เป็นรางวัลฟุตบอลที่มอบให้กับผู้เล่นที่มีผลงานดีที่สุดทั่วโลกที่มีอายุต่ำกว่า 21 ปี ในระหว่างพิธีร่วมกับบาลงดอร์ รางวัลนี้นำเสนอโดย "ฟร็องส์ฟุตโบล" และตั้งชื่อตามนักฟุตบอลชาวฝรั่งเศสผู้ล่วงลับ เรย์มอนด์ กอปา ผู้ชนะรางวัลบาลงดอร์ปี ค.ศ. 1958
ผู้ชนะจะถูกเลือกโดยคณะกรรมการของอดีตผู้ชนะบัลลงดอร์ทุกคน นอกจากนี้ ถ้วยรางวัลกอปายังเปิดกว้างให้สำหรับผู้เล่นชั้นนำนอกลีกสหภาพสมาคมฟุตบอลยุโรป ซึ่งแตกต่างจากรางวัลโกลเดินบอยซึ่งเป็นรางวัลสำหรับผู้เล่นในยุโรปเท่านั้น
แอมเพอส์แอนด์วัน

แอมเพอร์สแอนด์วัน  เป็นบอยแบนด์ชาวเกาหลีใต้ที่ก่อตั้งและจัดการโดยเอฟเอ็นซีเอนเตอร์เทนเมนต์ กลุ่มประกอบด้วยสมาชิกเจ็ดคน ได้แก่ คัมเดน, ไบรอัน, จีโฮ, ซียุน, ไคเรล, แมคเคียห์ และซึงโม พวกเขาเปิดตัวเมื่อวันที่ 15 พฤศจิกายน พ.ศ. 2566 โดยมีอัลบั้มเดี่ยวชื่อ "Ampersand One"